

حالة الإتصال :
رقم العضوية : 19969
تاريخ التسجيل : Dec 2007
المشاركات : 4
بسم الله الرحمن الرحيم
السلام عليكم ورحمة الله وبركاته ...
يسعد مسائكم / صباحكم بكل خير ومسرات
اشكر كل القائمين على هذا المنتدى من مشرفين واعضاء اشكرهم من اعماق قلبي لما يقدموه من خدمات ومساعدات .. لله توفيقهم ,,, ولايأتي طيب الا من طيب
طلبي بسيط وواضح ...
انا طالب في جامعه العلوم والتكنولوجيا ادرس هندسه حاسوب هذا اول سمستر في الجامعه انا دخلتها وعارف مدى صعوبتها وزيد على هذا تعرفت على شباب قالو لي وين انشالله ناوي تدرس قلت التكنو قالو (وش مجيبك للموت ) والله انا سفهمتم ماشي على المقوله من جد وجد < بس مع جامعه التكنو من جد طعس ..الموهيم دخلنا التكنو متحمس وخرو عني محاظرات ماهدها دروس خصوصيه واذاكر يوم بيومه وجات لاحظات التحطيم اختبار الرياضيات كنت مذاكر ( ماكلم ام الكتاب ) وتطلع النتيجه اقل من المتوقع ماعمر امي جبتها المشكله فشيله اقولها ادري طولت عليكم بس تحملوني وربي ابي اطلع الي في خاطري مقهور الموهيم كرهت الجامعه يوم بعد يوم احين صار لي شهر تقريبا ماشفت قفا الجامعه..انصحوني بعض الشباب الخبرة قالو اذا ماتقدر تواصل وهذا الحاصل روح جامعه التطبيقيه الي بعمٌان دراستها زوٌينه وحلوة وشهادتها قويه ومقبوله في الشركات السعوديه .
هل تنصحوني بجامعه التطبيقيه ؟
العيشه في عمان سمعت غاليه مع اني تعودت على اربد وصار لي معارف ماودي اروح عمٌان ؟؟
لكم جزيل الشكر والامتنان اخواني الاعزاء .. واشكر من اعماق قلبي كل من قام بمساعدت اخوانه فله منا خالص الدعاء بظهر الغيب .. اعذروني على الاطاله رزقكم الله الجنة ورحم والديكم
اخوكم : عبدالرحمن


حالة الإتصال :
رقم العضوية : 2741
تاريخ التسجيل : Sep 2006
الدولة : in saudia
المشاركات : 383
رح ودور لك على زملاء وأسكن معهم بعمان ترى الفرق بس بسعر السكن والباقي مافيه فرق
اللهم يوفقك أنا صار لي سنتين بالتكنو الدراسه صعبة والدكاترة فيهم البلاوي الي ماتعرفه إنت
خلها مستورة والله لايفضح أحد
ماتدري وش صار لنا والا كان قلت الحمدلله على العافية
ماهو صعوبة دراسه والحمدلله
بس لو تدري بالدسائس كان أنسفهت
يعني متسترين بالصعوبة والي من تحت يمشي ماتدري عنه شكلك ماعرفت الشفرة ياغالي
أسفط فرشك وهج عن الاردن كان تقدر وكانك توهقت مالك غير التطبيقيه
ومثل ماقلت لك
وعسى الله يخارجنا من هالديرة
ماحسب للسوس زراع القصب ///// والقرادة مادرى عنها البعير
ولوحسبنا للحسايف والتعب ///// مابذرنا يالعصافير الشعير


حالة الإتصال :
رقم العضوية : 17235
تاريخ التسجيل : Nov 2007
المشاركات : 4
هلا اخوي
نصيحه لك اترك اربد لأنه ماتشجع على الدراسه كئيبه مره وعمان حلوه
وفيه جامعات زينه لتخصصك مثل فيلادلفيا او عمان الاهليه او التطبيقيه
عمان خذ لك سكن مع ناس راعين درس وان شالله تمشي امورك
تحياتي لك
© جميع الحقوق محفوظة لاتحاد الطلبة السعوديين ksastudents.com 2005 - 2012
ليس كل ما يكتب يمثل بالضرورة رأي الصحيفة, و لكن يمثل وجهة نظر كاتب الموضوع فقط و الصحيفة ليست مسؤولة عن محتوى الإعلانات أو أي روابط خارجية